**Sociálne vplyvy - vplyvy na hospodárenie obyvateľstva, sociálne vylúčenie, rovnosť príležitostí a rodovú rovnosť a na zamestnanosť**

|  |  |
| --- | --- |
| **Sociálne vplyvy predkladaného materiálu - vplyvy na hospodárenie obyvateľstva, sociálne vylúčenie, rovnosť príležitostí a rodovú rovnosť a vplyvy na zamestnanosť** | |
| **4.1.** Identifikujte vplyv na hospodárenie  domácností a špecifikujte ovplyvnené skupiny domácností, ktoré budú pozitívne/negatívne ovplyvnené.  Kvantifikujte:   * Rast alebo pokles príjmov/výdavkov na priemerného obyvateľa * Rast alebo pokles príjmov/výdavkov za jednotlivé ovplyvnené skupiny domácností * Celkový počet obyvateľstva/domácností ovplyvnených predkladaným materiálom | Ovplyvnené budú všetky domácnosti v hmotnej núdzi (domácnosti poberateľov pomoci v hmotnej núdzi). Pozitívne budú ovplyvnené predovšetkým domácnosti s nízkym príjmom z pracovnej činnosti, ktoré v súčasnosti nie sú poberateľmi pomoci v hmotnej núdzi a domácnosti, ktoré sú v súčasnosti poberateľmi pomoci v hmotnej núdzi a snažia sa aktívne participovať na riešení svojej hmotnej núdze. Pozitívny vplyv nastane aj prípade domácností, ktorým je poskytované ubytovanie v zariadení sociálnych služieb, ako je Útulok, Domov na pol Ceste, zariadenie núdzového bývania, a v Krízovom centre.  Negatívny vplyv sa mierne dotkne všetkých domácností, ktoré sú v systéme pomoci v hmotnej núdzi a mali nárok na príspevok na zdravotnú starostlivosť. Naopak pozitívny vplyv nastane v dôsledku zvýšenia sumy dávky v hmotnej núdzi.  Negatívny vplyv sa prejaví aj v prípade detí nad 25 rokov, ktoré sa pripravujú na budúce povolanie dennou formou štúdia, nakoľko podľa navrhovanej zmeny sa budú posudzovať v rámci domácnosti s rodičmi.  Odhadovaný priemerný počet poberateľov pomoci v hmotnej núdzi v dôsledku navrhovaných zmien v zákone sa odhaduje pre rok 2014 na cca 191 tis. priemerne mesačne, z toho cca 182 tis. poberateľov pomoci v hmotnej núdzi, ktorí už v súčasnosti sú v systéme pomoci v hmotnej núdzi. Na základe štruktúry poberateľov sa odhaduje, že pôjde o cca 63,4% jednotlivcov bez detí, cca 7,7 % dvojíc bez detí a cca 28,9% rodín s deťmi.  Posudzovanie detí nad 25 rokov, ktoré sa pripravujú na budúce povolanie dennou formou štúdia, v rámci domácnosti s rodičmi sa bude týkať cca 583 osôb, ktorým sa zníži nárok o 60,50 €.  Pozitívny vplyv v prípade zvýšenia dávky v hmotnej núdzi sa bude týkať všetkých skupín v rámci vyššie uvedeného odhadovaného počtu poberateľov pomoci v hmotnej núdzi.  Dávka v hmotnej núdzi sa zvýši o 1,8%, t. j. na základe koeficientu, ktorým sa upravili sumy životného minima k 1. júlu 2013. Na základe toho sa dávka v hmotnej núdzi zvýši o 1,1 eura v prípade jednotlivcov bez detí, o 1,9 eura v prípade dvojice bez detí, o 2,1 eura v prípade jednotlivca s dieťaťom alebo najviac štyrmi deťmi, o 2,8 eura v prípade dvojice s dieťaťom alebo najviac so štyrmi deťmi, o 3 eurá v prípade jednotlivca s viac ako štyrmi deťmi a o 3,8 eura v prípade dvojice s viac ako štyrmi deťmi.  Na druhej strane v záujme zmiernenia rizika chudoby sa navrhuje s cieľom motivovať fyzické osoby k uplatneniu sa na trhu práce a udržať si zamestnanie s nízkou mzdou, ktorí budú spĺňať podmienky nároku na aktivačný príspevok. V dôsledku toho predpokladáme, že v roku 2014 pôjde priemerne mesačne o cca 8000 poberateľov. U uvedenej skupiny poberateľov sa predpokladá zvýšenie nároku o sumu aktivačného príspevku (63,07 €). Taktiež zvýšenie nároku na aktivačný príspevok sa predpokladá aj u ostatných poberateľov pomoci v hmotnej núdzi z dôvodu zvýšenia motivácie k ich aktívnej účasti na riešení nepriaznivej sociálnej a príjmovej situácie núdzi. Pozitívny vplyv sa bude týkať poberateľov príspevku na bývanie, ktorým je poskytované ubytovanie v zariadeniach sociálnych služieb ako je Útulok, Domov na pol ceste, zariadenie núdzového bývania, a v Krízovom centre. Predpokladáme, že sa to dotkne 2670 takýchto domácnosti, a to zvýšením nároku o sumu 55,80 € ak pôjde o domácnosť s jedným členom alebo o sumu 89,20 € v prípade domácnosti s viacerými členmi. |
| **4.2.** Zhodnoťte kvalitatívne (prípadne kvantitatívne) vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva | Pozitívny vplyv na kvalitu života bude mať zmena týkajúca sa nároku na príspevok na bývanie, a to pre občanov, ktorým je poskytované ubytovanie v zariadeniach sociálnych služieb ako je Útulok, Domov na pol ceste, zariadenie núdzového bývania, a v Krízovom centre. |
| **4.3.** Zhodnoťte vplyv na rovnosť príležitostí:  Zhodnoťte vplyv na rodovú rovnosť. | Bez vplyvu |
| **4.4.** Zhodnoťte vplyvy na zamestnanosť.  Aké sú vplyvy na zamestnanosť?  Ktoré skupiny zamestnancov budú ohrozené schválením predkladaného materiálu?  Hrozí v prípade schválenia predkladaného materiálu hromadné prepúšťanie? | Návrhom zákona sa predpokladá vytvorenie 840 pracovných miest na úradoch - koordinátorov účasti osôb na menších obecných službách alebo dobrovoľníckej činnosti |